
DOKUMENTŲ, SUSIJUSIJUSIŲ SU PRISIIMTAIS ĮSIPAREIGOJIMAIS IR ATLIEKAMAIS MOKĖJIMAIS,
PATEIKIMO TVARKOS IR TERMINŲ APRAŠAS

BENDRIEJI REIKALAVIMAI

1. [bookmark: _Hlk132888475]Apraše vartojamos sąvokos:
1.1. Įstaiga - Vilniaus miesto savivaldybės kontroliuojamas viešojo sektoriaus subjektas,  kurio finansinės apskaitos tvarkymas perduotas Centralizuotos apskaitos įstaigai;
1.2. Centralizuotos apskaitos įstaiga - biudžetinė įstaiga „Skaitlis“, kuri organizuoja Įstaigos finansinės apskaitos tvarkymą pagal su Įstaiga sudarytą Buhalterinės apskaitos organizavimo sutartį;
1.3. Dokumentai – Įstaigos teikiami apskaitos dokumentai, susiję su prisiimtais įsipareigojimais ir atliekamais mokėjimais.
2. Šis aprašas reglamentuoja Dokumentų, reikalingų finansinei apskaitai tvarkyti ir ataskaitoms rengti, teikimo Centralizuotos apskaitos įstaigai tvarką ir terminus.
3. Įstaiga atsako už ūkinių operacijų teisėtumą.
4. Centralizuotos apskaitos įstaigai pateikiami Dokumentai privalo atitiktį įstatymų ir kitų teisės aktų, reglamentuojančių viešojo sektoriaus subjektų finansinės apskaitos tvarkymą, reikalavimus.
5. Įstaiga užtikrina Dokumentų  pateikimą ne vėliau kaip per 5 darbo dienas nuo Dokumentų pasirašymo (patvirtinimo) arba jų gavimo, kitos informacijos parengimo (kai informacija teikiama Įstaigos iniciatyva) arba Centralizuotos apskaitos įstaigai paprašius -  per jos nurodytą protingą terminą.
6. Įstaigai pažeidus Dokumentų teikimo terminus, Centralizuotos apskaitos įstaiga  atleidžiamas nuo atsakomybės už savalaikį savo įsipareigojimų vykdymą (įskaitant lėšų išmokėjimą).
7. Įstaigos aptarnaujamos nuotoliniu būdu. Paklausimai priimami elektroniniu paštu  adresu info@skaitlis.lt, arba telefonu (8 5) 262 2916 ir (8 653) 02477.

REIKALAVIMAI DOKUMENTAMS

8. Įstaiga gavusi sąskaitas faktūras už darbų, prekių įsigijimą ar paslaugų atlikimą (toliau – Sąskaitos), jų teisėtumą patvirtina atsakingo asmens parašu („Prekes / paslaugas gavau“; „Sąskaitą gavau“; „Gavo“ arba tik spaudas su parašo rekvizitu ir parašas sąskaitos pabaigoje). Sąskaitas gali pasirašyti tik Įstaigos vadovo įsakymu patvirtinti asmenys, turintys teisę surašyti ir pasirašyti dokumentus.
9. Sąskaitose Įstaigos vadovas arba jo įgaliotas asmuo rašo rezoliuciją „Apmokėti“ ir nurodo: 
9.1. finansavimo šaltinį (Savivaldybės aplinkos lėšos, Mokymo lėšos, Tėvų mokesčio (ugdymo) lėšos, Įmokų už turto nuomą lėšos, gyventojų skirto 1,2 proc. GPM lėšos, Paramos lėšos, kt.); 
9.2. vykdomo ES projekto numeris ir pavadinimą;
9.3. Vilniaus miesto savivaldybės įsakymo dėl papildomų lėšų skyrimo numerį.
10. Kartu su Sąskaitomis turi būti pateikiami šie sąnaudas patvirtinantys dokumentai:
10.1. Darbų perdavimo ir priėmimo aktai, kai pateikiamos Sąskaitos už darbų, ar paslaugų atlikimą;
10.2. Įstaigos vadovo pasirašyta pirkimo sutarties kopija, kai Sąskaitos suma (pirkimo sutarties vertė) yra didesnė kaip 5000 (penki tūkstančiai) Eur be PVM;
10.3. Įstaigos vadovo įsakymas dėl leidimo vykdyti pažintinę ir kultūrinę veiklą ar edukacinę išvyką;
10.4. Įstaigos vadovo įsakymas dėl darbuotojų dalyvavimo mokymuose, seminaruose, kvalifikacijos kėlimo kursuose su  mokymuose dalyvaujančių darbuotojų vardiniu sąrašu (nurodant jų pareigas), kai pateikiamos Sąskaitos už  darbuotojų kvalifikacijos kėlimą.
11. Atskaitingų asmenų patirtos komandiruotės išlaidos, išlaidos patirtos apmokėjus prekes ar paslaugas Įstaigos reikmėms, darbuotojų periodinių sveikatos tikrinimo išlaidos, kompensuojamos pateikus:
11.1. Avanso  apyskaitą patvirtintą Įstaigos vadovo parašu (pildo darbuotojas, ar atskaitingas asmuo). Avansinės apyskaitos pildomos pagal kiekvieną finansavimo šaltinį atskirai (negalima į vieną avansinę apyskaitą įtraukti sąskaitas apmokamas iš skirtingų finansavimo šaltinių);
11.2. Išlaidas patvirtinančius dokumentus: kasos čekius arba mokėjimo pavedimo kopijas (jei išlaidos apmokėtos bankiniu pavedimų),  Sąskaitas, prekių pirkimo kvitus, Įstaigos patvirtintos formos kelionės lapus (jei Įstaigos reikmėms naudojama darbuotojo asmeninė transporto priemonė). Sąskaitos turi būti išrašytos Įstaigos vardu (išskyrus Sąskaitas už darbuotojų privalomą sveikatos patikrinimą) bei atitikti šio aprašo 8 - 12 punktuose nustatytus reikalavimus. Degalų pirkimą patvirtinančiame kasos aparato kvite privalo būti nurodyti Įstaigos rekvizitai (įstaigos pavadinimas ir įstaigos kodas). Jei degalų pirkimo vertė įskaitant PVM yra didesne nei 150 eurų, privaloma pateikti PVM sąskaitą faktūrą;
11.3. Prašymą dėl išlaidų kompensavimo, su nurodytu darbuotojo banko sąskaitos numeriu pinigų pervedimui.
12. Komandiruočių išlaidoms pagrįsti pateikiamas Įstaigos vadovo įsakymas dėl darbuotojo siuntimo į komandiruotę, kuriame turi būti nurodyta komandiruotės tikslas, vieta, trukmė (jeigu komandiruotės metu vykstama į keletą užsienio valstybių, buvimo kiekvienoje užsienio valstybėje trukmė) ir vieneto numatomos apmokėti išlaidų rūšys.

DOKUMENTŲ PATEIKIMO TVARKA 

13. [bookmark: _Hlk143858220](Pakeistas biudžetinės įstaigos „Skaitlis” direktoriaus 2023-08-25 įsakymu Nr. V-31)         Šio aprašo 8 - 12 punktuose nurodyti Dokumentai teikiami Centralizuotos apskaitos įstaigai elektroniniu būdu per Elektroninių pranešimų ir dokumentų pristatymo informacinę sistemą e-pristatymas (prisijungimo instrukcijos nuoroda: https://epristatymas.lt/). Dokumentų originalai saugomi Įstaigos, vadovaujantis jos patvirtinta dokumentų saugojimo tvarka.
14. Dokumentai Centralizuotos apskaitos įstaigai siunčiami PDF formatu. Failo vardas sudaromas atsižvelgiant į jo turinį. Dokumentą apibūdinantis pavadinimas turi susidėti iš siunčiamo dokumento tipo, tiekėjo pavadinimo, dokumento serijos ir numerio, (pvz. SF_KeskoSenukai_ss0000001 (kai siunčiama sąskaita faktūra), arba AA_Vardenis Pavardenis, kai teikiama avansinę apyskaitą).
15. Dokumento priedai ir/ar patvirtinantys dokumentai siunčiami kartu su Dokumentu viename PDF faile, t. y. nebūtina kurti atskiro failo kiekvienam priedui.
16. Papildoma Dokumento informacija pateikiama siunčiamo laiško nuorodose:
Siunčiant PVM sąskaitą faktūrą pažymima ar dokumentas siunčiamas apmokėjimui ar atsiskaitymui – pvz. „apmokėti iš mokymo lėšų“ arba „atsiskaitymui (apmokėta pagal išankstinę sąskaitą Nr.)“.
17. (Pripažintas netekusiu galios biudžetinės įstaigos „Skaitlis” direktoriaus 2023-08-25 įsakymu Nr. V-31)


KITA INFORMACIJA

18. Daugiau informacijos ir atsakymų į dažnai užduodamus klausimus galima rasti Centralizuotos apskaitos įstaigos interneto svetainėje https://skaitlis.lt. Naudojamų finansinių dokumentų formų ir šablonų nuoroda: https://skaitlis.lt/formos-ir-sablonai/. Veiklą reglamentuojančių teisės aktų nuorodą: https://skaitlis.lt/teise/. Darbuotojų kontaktinės informacijos nuoroda: https://skaitlis.lt/kontaktai/.



